
**Što je nasilje?**

**Znaš li prepoznati zlostavljanje?**

|  |  |
| --- | --- |
| Jesi li primijetio da se neka djeca ponašaju ovako:   * Nazivaju drugu djecu pogrdnim imenima * Ismijavaju ih * Stalno im se rugaju * Zafrkavaju ih.   *To je nasilje!*   * Nekog uvijek guraju * Tuku * Plaše * Lažu i govore o nekom ružne izmišljotine   *To je nasilje!*   * Uzimaju nekom stvari bez pitanja * Uzimaju novac * Uništavaju nekom stvari, knjige ili torbu   *To je nasilje!* |  |

*Takvo ponašanje nazivamo nasiljem među djecom, a ako se ponavlja često i traje dugo, onda je to* ***zlostavljanje****!*

**Nitko nije zaslužio biti zlostavljan.**

***Kako prepoznati djecu koja trpe nasilje?***

|  |  |
| --- | --- |
|  | Ona su često:   * Nespretna * Tjelesno slabija * Mirna, povučena i sramežljiva * Imaju loše ocjene * Odlikaši su * Siromašna su * Po nečem su jednostavno drugačija djeca. * Ali najčešće nema nikakvog posebnog razloga – zlostavljan može biti bilo tko.   Neki slavni odrasli bili su kao djeca izloženi zlostavljanju. To su prebrodili i postali uspješni glumci, nogometaši, pjevači, doktori... |

*Ako se i tebi trenutno događa nešto loše, znaj da je to moguće promijeniti!*

**Svatko ima pravo osjećati se u školi dobro i sigurno.**

***Zašto je zlostavljanje loše?***

|  |  |
| --- | --- |
| Zbog stalnog zlostavljanja postajemo:   * Usamljeni * Nesretni * Preplašeni * Ljuti i nemoćni * Osjećamo krivicu za ono što nam se događa * Mislimo da nešto s nama nije u redu * Ne želimo ići u školu * Lošije učimo * Možemo se razboljeti   Nasilje nikad nije dobro:   * Nasilje nije dobro ni za one koji promatraju sa strane.   Promatrači se osjećaju:   * Krivima jer nisu ništa poduzeli * Često se boje da će i sami postati žrtve * Zbunjeni su, osjećaju bijes i nemoć   *Nasilje nikad nije dobro!* |  |

|  |
| --- |
| Nasilje nije dobro ni za onoga koji je nasilan.   * Jer češće upada u nevolje * Dobiva kazne * Mnogi ga se boje * Rijetki ga vole   *Nasilje nikad nije dobro!* |

**Šutnjom o zlostavljanju ne štitimo nikog.**

|  |  |
| --- | --- |
|  | ***Što učiniti ako te netko zlostavlja?***   * Ne boj se! * Ostani smiren! * Pogledaj napadača u oči i reci mu da prestane. * Makni se od njega što prije. * Ako se bojiš, pozovi prijatelje da ti budu uvijek blizu. * Ispričaj nekom odraslom što se događa. * Budi uporan i traži da nešto poduzmu. * Njihova je dužnost da te štite.   Kako pričati o zlostavljanju?   * Reci točno što se dogodilo, ni manje ni više! * Reci gdje se dogodilo. * Reci tko je sve bio tamo. * Reci je li se i prije događalo. * Reci što si učinio.   **Zapamti, nemoj šutjeti!** |
|  |  |
|  |  |

**Šutnja ne sprječava nasilje!**

**Nisi kriv za to što ti se događa!**

**Nisi tužibaba ako kažeš odraslima – ti samo štitiš sebe i tražiš pomoć na koju imaš pravo.**

**Nasilje je suviše ozbiljna stvar da bi se prešutjelo.**

**Mnogi nastavljaju zlostavljati jer nitko ne reagira.**

***Što možeš učiniti kad vidiš zlostavljanje?***

* Ne daj da te nagovore da sudjeluješ u zlostavljanju. Ni onda kad se radi samo o ruganju ili zafrkavanju.
* Nemoj navijati kad vidiš zlostavljanje.
* Odmah reci odraslima u koje imaš povjerenja!
* Ako dođe do tučnjave, nemoj misliti da se moraš uključiti. Nećeš moći pomoći onome koga braniš, a može se dogoditi i da izgledaš kao napadač.
* Pokušaj se sprijateljiti s onim kojega stalno gnjave. Neka osjeti da si na njegovoj strani. To može zaustaviti nasilnika.
* Pomogni mu da nađe odraslu osobu kojoj će reći što se dogodilo.

